24/12/2009 | Administración LocalMunicipal
Touro
Aprobación modificación Ordenanza IBI

EDICTO Transcorrendo o prazo legal de exposición ao público da aprobación da modificación ordenanza I. B. I., sen que se presentasen reclamacións, publícase aos efectos legais correspondentes, a ordenanza definitiva e o acordo da aprobación. Na sesión do Pleno celebrada o día vintecinco de setembro de dous mil nove, adoptouse o seguinte acordo: VIII.- APROBACIÓN MODIFICACIÓN ORDENANZA I. B. I. Dáse conta do expediente instruído para a modificación da ordenanza do Imposto sobre Bens Inmobles, co obxecto de introducir a exención a favor dos bens dos que sexan titualres os dos Centros Sanitarios de Titularidade Pública, de conformidade co estableicdo no artigo 62.3 do R. D. Lexislativo 2/2004, de 5 de marzo, polo que se aproba o texto refundido da Lei reguladora das facendas locais. Visto o informe favorable da comisión correspondente, o Pleno, por unanimidade, acorda: Primeiro.- Aprobar inicialmente a modificación da ordenanza reguladora do imposto sobre bens inmobles, que transcrita na súa literalidade coa introducción das modificacións propostas di: “Artigo 1.º- De conformidade co previsto no R. D. Lexislativo 2/2004, o tipo de gravame do imposto sobre bens inmobles, aplicable a este Municipio, queda fixado nos termos que se establecen no artigo seguinte. Artigo 2.º- 1. O tipo de gravame do imposto sobre bens inmobles, aplicable aos bens de natureza urbana, queda fixado no 0,45.2. O tipo de gravame do imposto sobre bens inmobles, aplicable aos bens de natureza rústica, queda fixado no 0,45.3. O tipo de gravame do imposto sobre bens inmobles aplicable aos bens inmobles de características especiais queda fixado no 1,3 por cento. A estes efectos considéranse bens inmobles de características especiais os comprendidos nos seguintes grupos: a) Os destinados á producción de enerxía eléctrica e gas e ao refino de petróleo, e as centrais nucleares. b) As presas, saltos de auga e embalses, incluíndo o seu leito ou vaso, excepto os destinados exclusivamente ao rego. c) As autopistas, estradas e túneles de peaxe. d) Os aeroportos e portos comerciais. Artigo 3.º- Os centros de saúde e os bens de titularidade pública adscritos aos fins específicos da sanidade pública quedan exentos da aplicación da mencionada ordenanza. Artigo 4.º- No non previsto expresamente nesta ordenanza, rexerán os preceptos contidos na Subsección 2.ª, Sección 3.ª, Capítulo II do Título II da referida Lei 39/1988, concordantes e complementarios da mesma, e nas demais leis do Estado reguladoras da materia, así como nas disposicións dictadas para o seu desenvolvemento. Disposición final.- A presente ordenanza fiscal que foi aprobada polo Pleno da Corporación en sesión celebrada o día 26 de setembro de 2008, entrará en vigor o mesmo día da súa publicación no Boletín Oficial da Provincia e será de aplicación a partir do día 1 de xaneiro de 2010.” Segundo.- Publicar no taboleiro de anuncios do Concello e no Boletín Oficial da Provincia o anuncio de aprobación da modificación da ordenanza polo prazo de 30 días ao obxecto de que se poidan presentar as reclamacións que se estimen oportunas e se poida examinar o expediente polos interesados de conformidade con establecido no artigo 17 do R. D. L.2/2004, de 5 de marzo. Terceiro.- Finalizado o período de exposición pública, resolveranse as reclamacións que se houberan presentado, aprobando a redacción definitiva da ordenanza. No caso de que non se houberan presentado reclamacións entenderase definitivamente adoptado o acordo, publicándose, en todo caso, no Boletín Oficial da Provincia o texto íntegro da ordenanza. Cuarto.- Autorizar ao señor Alcalde para a execución e tramitación do presente acordo. Touro a 25 de novembro de 2009. O Alcalde, Asdo.: Ignacio Codesido Barreiro.